**ELTE ALUMNI ÖSZTÖNDÍJ**

**Az ELTE Alumni Alapítvány Kuratóriuma pályázatot hirdet leendő ELTE-s költségtérítéses mesterszakos hallgatók körében.**

Az Alapítvány által alapított ösztöndíj célja, hogy az ELTE – alumnusainak felajánlásaiból – a pályázaton legalkalmasabb (kiváló tanulmányi eredményt elérő és szociálisan rászoruló) hallgató mesterképzésének költségeit átvállalja, ezáltal segítse oklevele megszerzését.

**Jelentkezés feltételei:**

* ELTE-n végzett, legkésőbb 2012/2013-as tanév tavaszi félévben, kiemelkedő tanulmányi eredménnyel befejezett alapképzés
* Nappali, költségtérítéses mesterképzés megkezdése az ELTE-n a 2013/2014-es tanév őszi félévben

**A pályázatnak tartalmaznia kell:**

* Motivációs levél (max. 3 oldal terjedelmű), amiben a pályázó részletesen kitér szakmai elhivatottságára, valamint az Eötvös Loránd Tudományegyetem iránti elköteleződésére
* Mellékletben:
	+ szociális helyzetet igazoló dokumentumok
	+ felvételi határozat másolata
	+ BA/BSc oklevelének másolata
	+ indexmásolat
	+ személyi igazolvány és lakcímkártya másolata

**A pályázat díja:**

Az ELTE Alumni Alapítvány vállalja a nyertes pályázó ELTE-s mesterképzése költségtérítésének finanszírozását a képzés időtartamára.

**A pályázat benyújtási határideje:** 2013. augusztus 4.

A pályázatokat e-mailben várjuk: pali.nora@karrier.elte.hu